EkBass/fiwiki-20250220-pages-articles huggingface dataset:
Peltosaaren koulu

Peltosaaren koulu on koulu Riihimäen Peltosaaressa. Koulussa toimivat peruskoululuokat 1–5 ja sen alaisuudessa on myös esikoululuokkia. Koulussa tarjotaan myös opetusta kehitysvammaisille sekä valmistavaa opetusta maahanmuuttajille. Oppilaita on 220. Alkuperäinen koulurakennus on nykyisin poissa koulukäytöstä sisäilmaongelmien takiaVanhan Peltosaaren koulun tyhjennys torstaina 29.10.2020 kello 15-18 - Ajankohtaista - Riihimäen kaupunki , riihimaki.fi, julkaistu 19.10.2020, viitattu 21.12.2020.Peltosaaren vanhan koulun tavarat jaossa ilmaiseksi - Aamuposti, aamuposti.fi, julkaistu 19.10.2020, viitattu 21.12.2020. ja koulutoiminta on siirretty väistötiloihin Kalevantaloon. == Historia == Peltosaaren koulun alkuperäisen koulurakennuksen on suunnitellut arkkitehti Osmo Sipari ja se valmistui vuonna 1977 Koulussa on järjestetty perusopetusta valmistumisestaan lähtien ja se on toiminut koko olemassaolonsa ajan alakouluna. Koulurakennuksen yhteydessä oli myös laaja piha-alue liikuntakenttineen. Peltosaaren koulussa otettiin käyttöön älytaulut ja tablet-laitteet opetuksessa vuonna 2015. Koulun toimintakulttuurin keskeinen ajatus on inklusiivinen työote. Peltosaaren koulu on saanut CoE (Center of Excellence) -tunnustuksen tekemästään työstä opetusteknologian avulla. Tunnustuksen perusteina on opetusteknologian monipuolinen ja mielikuvituksellinen käyttö opetuksessa. Peltosaaren koulun ensimmäinen rehtori oli Hannu Huotari. Tunnettuja koulun entisiä oppilaita ovat mm. jääkiekkoilija Janne Lahti sekä näyttelijänä ja televisiojuontajana uraa luonut Joes Teka. Toukokuussa 2018 Peltosaaren koululla järjestettiin Lähiöfest-tapahtuma. Peltosaaren koulun alkuperäisessä rakennuksessa on ollut sisäilmaongelmia, joihin ei löydetty syytä. Tästä syystä Peltosaaren koulu on toiminut väistötiloissa Kalevantalolla syksystä 2019 lähtien. Vanhaa koulurakennusta odottaa purkaminen. Koulun kohtalo nosti suurta keskustelua mm. Riihimäen kaupunginvaltuustossa syksyllä 2018. Lokakuussa 2020 vanhassa koulurakennuksessa järjestettiin tilojen tyhjennys, jossa koulusta sai tulla hakemaan tavaraa veloituksetta. Tilaisuudesta perittiin kuitenkin sisäänpääsymaksu, jonka tuotot käytetään oppilaiden hyväksi. Tarjolla oli mm. askartelutarvikkeita, paperia, kirjoja, toimistokalusteita, tuoleja, pöytiä, pienkoneita ja pianoja. Kyseisiä tavaroita ei voitu siirtää nykyisiin väistötiloihin sisäilmaongelmien vuoksi. Arvokkaimmat tavarat myytiin Kiertonetin kautta. == Lähteet == Luokka:Riihimäen oppilaitokset Luokka:Suomen peruskoulut
David Sassoli

David Maria Sassoli (30. toukokuuta 1956 Firenze, Italia – 11. tammikuuta 2022 Aviano, Italia) oli italialainen Demokraattisen puolueen poliitikko ja journalisti. Sassoli toimi europarlamentaarikkona vuodesta 2009MEP card Europarlament lähtien ja Euroopan parlamentin puhemiehenä 3. heinäkuuta 2019 lähtien kuolemaansa saakka. == Ura == Sassolin ura toimittajana alkoi pienissä sanomalehdissä ja uutistoimistoissa. Hän työskenteli myös seitsemän vuoden ajan Il Giorno -lehden toimituksessa. Hän aloitti vuonna 1992 TG3-uutisohjelmien toimittajana ja kirjeenvaihtajana sekä työskenteli samaan aikaan Rai Uno- ja Rai Due -kanavien uutisohjelmissa. Sassolista tuli vuonna 1999 TG1-ohjelmien erikoiskirjeenvaihtaja. Hän vastasi kymmenen vuoden ajan parhaan katseluajan uutislähetyksistä sekä raportoi monista merkittävistä tapahtumista. Sassoli ylennettiin vuonna 2007 TG1:n varajohtajaksi. Sassoli valittiin Euroopan parlamentin jäseneksi ensimmäisen kerran vuonna 2009. Hänet valittiin parlamenttiin Keski-Italian vaalipiiristä Italian Demokraattisen puolueen listalta. Puhemieheksi hänet valittiin heinäkuussa 2019, ja hänen kautensa kesti tammikuuhun 2022 saakka. Valintansa jälkeisessä puheessa Sassoli korosti kansalaisten uskoa EU-projektiin vastauksena globaaleihin haasteisiin. Puheessaan Sassoli tahtoi elvyttää eurooppalaista yhdentymiskehitystä sekä muuttaa EU:ta vastaamaan paremmin kansalaisten tarpeisiin ja huoliin sekä kasvavaan menetyksen tunteeseen. Euroopan parlamentin toiminnalle hän asetti painopisteeksi nuorisotyöttömyyden, muuttoliikkeen, ilmastonmuutoksen, digitaalisen vallankumouksen sekä uudet maailmanlaajuiset valtasuhteet.David Sassoli valittiin Euroopan parlamentin puhemieheksi Euroopan parlamentti 3.7.2019 == Lähteet == == Aiheesta muualla == * Luokka:Euroopan parlamentin puhemiehet Luokka:Italialaiset poliitikot Luokka:Italialaiset europarlamentaarikot Luokka:Italialaiset toimittajat Luokka:Vuonna 1956 syntyneet Luokka:Vuonna 2022 kuolleet
Nainen (Marion Rungin albumi)

Nainen on Marion Rungin vuonna 1984 julkaistu albumi. == Kappaleet == === A-puoli === # # # # # # === B-puoli === # * # # # # # == Aiheesta muualla == * Nainen discogs.com -sivustolla Luokka:Vuoden 1984 albumit Luokka:Marion Rungin albumit
SIKART

SIKART on Sveitsin taidetutkimuksen instituutin (SIK-ISEA) ylläpitämä verkkosanasto, jonka asiasanat liittyvät Sveitsin ja Liechtensteinin taidehistoriaan ja nykytaiteeseen. Sanastoa ylläpitää taiteen tutkijoista koostuva ryhmä ja sitä päivitetään jatkuvasti Sveitsin taidearkiston ja muiden lähteiden pohjalta.Neidhöfer, Andrea: "EAN –European-art.net", s. 109. Teoksessa ==Lähteet== ==Aiheesta muualla== * SIKART Luokka:Verkkosivustot
Lise Davidsen

Lise Davidsen (s. 8. helmikuuta 1987 Stokke) on norjalainen oopperalaulaja, äänialaltaan sopraano.AllMusic: Lise Davidsen Davidsen aloitti laulamisen ja kitaransoiton 15-vuotiaana. Hän pääsi Bergenin Grieg-akatemiaan, opiskeli Bettina Smithin sekä Hilde Haraldsen Sveenin johdolla ja valmistui vuonna 2010. Ensimmäiset merkittävät esiintymisensä hän teki Det Norske Solistkorin kanssa. Davidsen jatkoi opintojaan Kööpenhaminan Kuninkaallisessa ooppera- akatemiassa, jossa opettaja Susanna Eken ohjasi häntä oopperan pariin. Ensimmäisissä oopperarooleissaan Davidsen esiintyi Tanskan kuninkaallisessa oopperassa kaudella 2012–2013. Hän sai maisterinarvonsa vuonna 2014. Hän voitti vuonna 2015 Operalian ensi- ja yleisöpalkinnot Lontoossa. Davidsen on saanut useita muitakin palkintoja ja tunnustuksia, kuten Gramophone-lehden "vuoden nuoren artistin" arvonimen (2018). Hän on ollut ehdolla Pohjoismaiden neuvoston musiikkipalkinnon saajaksi.Lise Davidsen: Lise nominated for the Nordic Council Music Prize Davidsen on esiintynyt muun muassa Glyndebournessa, Proms-festivaalilla, Wigmore Hallissa, Wienin valtionoopperassa ja Lontoon Royal Opera Housessa. Hänen rooleihinsa on kuulunut nimirooli Richard Straussin oopperassa Ariadne auf Naxos. Davidsen oli vuosina 2017–2018 Bergenin filharmonisen orkesterin residenssitaiteilija. Hän levytti vuonna 2015 Dacapo-levymerkille John Frandsenin lauluja ja julkaisi seuraavana vuonna Det Norske Solistkorin kanssa BIS-levymerkillä albumin As Dreams. Vuonna 2019 Davidsen solmi levytyssopimuksen Deccan kanssa ja julkaisi sille ensimmäisenä levynään Richard Straussin ja Richard Wagnerin musiikin kokoelman. == Lähteet == == Aiheesta muualla == * Lise Davidsen: viralliset sivut , Luokka:Norjalaiset oopperalaulajat Luokka:Sopraanot Luokka:Vuonna 1987 syntyneet Luokka:Elävät henkilöt
Jousiammunta kesäolympialaisissa 2020 – sekajoukkue

Sekajoukkuekilpailu jousiammunnassa Tokion olympialaisissa 2020 käydään Dream Island Archery Fieldillä 24. heinäkuuta. Kilpailuun osallistuu 16 joukkuetta. ==Karsinnat== Sekajoukkuekilpailuun ei ole erillistä karsintaturnausta, vaan joukkueet määräytyvät karsinta-ammuntojen perusteella: sekajoukkuekilpailuun pääsevät 16. parasta paria. ===Parit=== # Valtio Urheilijat Pisteet 10s Xs 1\. Kim Je-deok An San 1368 (OR) 79 31 2\. Brady Ellison Mackenzie Brown 1350 69 24 3\. Hiroki Muto Azusa Yamauchi 1343 67 19 4\. Luis Álvarez Alejandra Valencia 1336 60 23 5\. Wei Shaoxuan Yang Xiaolei 1328 57 11 6\. Steve Wijler Gabriela Schloesser 1327 60 15 7\. Mete Gazoz Yasemin Anagöz 1321 57 18 8\. Tang Chih-chun Lin Chia-en 1319 59 13 9\. Pravin Jadhav Deepika Kumari 1319 52 18 10\. Galsan Bazaržapov Ksenija Perova 1317 53 16 11\. Mauro Nespoli Chiara Rebagliati 1316 52 15 12\. Patrick Huston Sarah Bettles 1311 55 20 13\. Florian Unruh Michelle Kroppen 1309 49 12 14\. Pierre Plihon Lisa Barbelin 1307 55 16 15\. Riau Ega Agatha Diananda Choirunisa 1297 52 15 16\. Ruman Shana Diya Siddique 1297 47 16 17\. Crispin Duenas Stephanie Barrett 1295 38 10 18\. Oleksi Hunbin Veronika Martšenko 1291 57 18 19\. Khairul Anuar Mohamad Syaqiera Mashayikh 1291 46 15 20\. Marcus Vinicius D'Almeida Ane Marcelle dos Santos 1287 39 14 21\. Daniel Castro Inés de Velasco 1278 39 11 22\. Dan Olaru Alexandra Mîrca 1275 40 11 23\. Nguyễn Hoàng Phi Vũ Đỗ Thị Ánh Nguyệt 1275 38 8 24\. Sławomir Napłoszek Sylwia Zyzańska 1267 43 16 25\. Taylor Worth Alice Ingley 1267 36 11 26\. Daniel Pineda Valentina Acosta Giraldo 1266 38 11 27\. Otgonbold Baatarkhuyag Bishindeegiin Urantungalag 1260 36 8 28\. Mohamed Hammed Rihab Elwalid 1240 28 8 29\. Youssof Tolba Amal Adam 1215 35 13 ==Turnauspuu== ==Sijoitukset== align=center align=center align=center 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. ==Lähteet== Sekajoukkue
Marionin konsertti

Marionin konsertti on Marion Rungin vuonna 1989 julkaistu livealbumi. Albumi äänitettiin Espoon Kulttuurikeskuksen Tapiolasalissa 29. maaliskuuta 1989. == Kappaleet == === A-puoli === # # # # # # # # === B-puoli === # * # # # # # == Aiheesta muualla == * Marionin konsertti discogs.com -sivustolla Luokka:Vuoden 1989 albumit Luokka:Marion Rungin albumit
Seymour Shifrin

Seymour Shifrin (28. helmikuuta 1926 Brooklyn – 26. syyskuuta 1979 Boston) oli yhdysvaltalainen säveltäjä. Hän tuli pääasiallisesti tunnetuksi säveltämisestä erilaisille kamarikokoonpanoille, mutta hän sävelsi myös suurelle orkesterille teoksia, joita esittivät muiden muassa sinfoniaorkesterit Bostonissa, Chicagossa ja Clevelandissa sekä Isossa-Britanniassa BBC:n sinfoniaorkesteri. Kamariteoksiin kuuluvat muiden muassa viisi jousikvartettoa.The New York Times: Seymour Shifrin, 53, Chamber Composer And Brandeis Teacher Shifrin aloitti musiikkiopintonsa 6-vuotiaana. Myöhemmin hän opiskeli kotimaassaan William Schumanin ja Otto Lueningin johdolla ennen pääsyään Fulbright- opiskelijana Pariisiin, jossa häntä opetti Darius Milhaud. Taiteiden maisterin arvon hän sai Columbian yliopistosta vuonna 1949.New World Records: NWCR793 - Seymour Shifrin (1926–1979) Hän itse opetti ensin Kalifornian yliopistossa (Berkeley) ja siirtyi sitten Brandeisin yliopiston henkilökuntaan. Shifrin kuoli 53-vuotiaana sairaalassa. Häneltä jäi leskeksi vaimo Miriam, jonka kanssa hänellä oli kaksi lasta: Theodore ja Susan. == Lähteet == Luokka:Yhdysvaltalaiset säveltäjät Luokka:Vuonna 1926 syntyneet Luokka:Vuonna 1979 kuolleet
Toivon ja hiljaisuuden lauluja

Toivon ja hiljaisuuden lauluja on Matin ja Tepon vuonna 1995 julkaistu studioalbumi. Albumi myi kultaa julkaisuvuonnaan. Albumia on myyty yli 24 000. == Kappaleet == # # # # # # # # # # # # == Lähteet == == Aiheesta muualla == * Luokka:Vuoden 1995 albumit Luokka:Matin ja Tepon albumit
Bilbaon roomalaiskatolinen hiippakunta

Bilbaon roomalaiskatolinen hiippakunta (, ) on katolinen hiippakunta Espanjassa. Sen keskuspaikka on Bilbao. ==Historia== Hiippakunta muodostettiin 2. marraskuuta 1949 irroittamalla siihen alueita Calahorra y La Calzadan hiippakunnasta, Santanderin hiippakunnasta sekä Vitorian hiippakunnasta. Vuonna 2015 hiippakuntaan kuului 297 seurakuntaa, joissa oli yhteensä 1 109 887 jäsentä. Nämä muodostivat 97% hiippakunnan alueen väestöstä. ==Lähteet== Luokka:Katolisen kirkon hiippakunnat Luokka:Katolinen kirkko Espanjassa
Europarlamenttivaalit 1979

Vuoden 1979 europarlamenttivaalit järjestettiin Euroopan yhteisön 9 jäsenvaltiossa 7.–10. kesäkuuta 1979. Vaalit olivat järjestyksessään ensimmäiset europarlamenttivaalit ja samalla ensimmäiset kansainväliset vaalit. Jäsenvaltioiden kansalaiset äänestivät vaaleissa 410 europarlamentaarikkoa tehtäväänsä.https://vaalitulokset.eu/vaalitulokset/1979-1984/vaistyva- parlamentti/0007.png ==Tulokset== Euroopan parlamentin vaalit 1979 Ryhmät Kuvaus Ryhmäjohtaja Euroopan parlamentin jäsenet Euroopan parlamentin jäsenet Euroopan parlamentin jäsenet S Sosiaalidemokraatit Ernest Glinne 113 EPP Kristillidemokraatit Egon Klepsch 107 ED Konservatiivit James Scott-Hopkins 64 COM Kommunistit ja vasemmisto Giorgio Amendola 44 LD Liberaalit ja liberaalidemokraatit Martin Bangemann 40 EPD Kansalliskonservatiivit Christian de La Malène 22 CDI Epäyhtenäiset Marco Pannella Neil Blaney Jens-Peter Bonde 11 Sitoutumattomat Itsenäiset ei yhtään 9 Yhteensä: 410 Lähteet: ==Lähteet== Luokka:Vuoden 1979 vaalit 1979
Hans Rausing

Hans Rausing (25. maaliskuuta 1926 Göteborg – 30. elokuuta 2019 Wadhurst, East Sussex, Englanti) oli Isossa-Britanniassa asunut ruotsalainen liikemies. Hän teki omaisuutensa perittyään Tetra Pakin, isänsä Ruben Rausingin perustaman ja maailman suurimman ruokapakkausalan yrityksen. ==Varhainen elämä== Rausing syntyi Göteborgissa vuonna 1926 Ruben Rausingin ja hänen vaimonsa Elisabethin (o.s. Varenius) toisena lapsena. Retrieved 30 August 2019 Rausingillä oli kaksi veljeä, Gad ja Sven. Retrieved 30 August 2019 ==Yksityiselämä== Hans Rausingilla ja hänen vaimollaan Märit Rausingilla on kaksi tytärtä, Lisbet ja Sigrid, sekä yksi poika, Hans Kristian Rausing. Vuosina 2001-2012 Rausing ja hänen perheensä lahjoittivat 886 000 puntaa Britannian Konservatiivipuolueelle. Rausing oli Yhdistyneen kuningaskunnan asukas vuodesta 1982 kuolemaansa asti."Rausing family values: the dark side of a dynasty", The Independent, 11 April 2008, retrieved 10 November 2011. Hän asui kuollessaan 30. elokuuta 2019 Wadhurstissa, East Sussexissä.Nick Davies, "Playing the System", The Guardian, 11 April 2002, retrieved 10 November 2011. == Lähteet == Luokka:Ruotsalaiset miljardöörit Luokka:Brittiläiset miljardöörit Luokka:Ruotsalaiset liikemiehet Luokka:Vuonna 1926 syntyneet Luokka:Vuonna 2019 kuolleet
Gastonia

Gastonia oli linnunlantioisten lahkoon kuulunut panssaroitu Ankylosauria- osalahkoon ja Nodosauridae-heimoon kuuluva dinosaurussuku. Se eli Pohjois- Amerikassa noin 125–130 miljoonaa vuotta sitten, varhaisliitukaudella. == Löydöt == Gastonian löysi ja nimesi James Kirkland vuonna 1998. Suku on nimetty Robert Gastonin mukaan, ja löydettiin Cedar Mountain muodostumasta Utahissa. Samasta paikasta on löydetty aiemmin Utahraptor. Gastoniasta on tehty paljon löytöjä, mutta monien kadonneiden osoittautunut vaikeaa kertoa, kuinka monta piikkiä dinosauruksella todellisuudessa oli. Sen luita on löydetty myös Colaradosta. Gastonia oli myös yksi ensimmäisistä dinosauruksista, joka lahjotettiin Denver Museum of Nature and Science -museolle. == Kuvaus == Gastonian oli keskikokoinen ankylosauri. Se oli vain noin 4–6 metrin pituinen dinosaurus, joskin säkäkorkeus oli jopa 112 senttimetriä ja massa noin tonnin luokkaa. Holotyypin kallon pituus oli noin 295 millimetriä. Gastonia muistutti läheisesti sen sukuluista Polacanthusta kilpiensä ja suurten piikkiensä takia, mitkä olivat tälläkin suvulla kyljissä. Gastonia muistutti kävelevää linnoitusta, sillä sen peittivät hännästä päähän luukilpien. Sillä ei ollut kuitenkaan monen muun suvun tapaan luunuijaa hännässään, mutta se kykeni kuitenkin käyttämään häntäänsä petodinosauruksia vastaan. Gastonioiden pää oli kupolimainen ja aivot kananmunan kokoiset. Suku oli kävelynopeudeltaan hidas. == Paleobiologia == Gastoniat elivät osittain metsäisessä elinympäristössä, jokien läheisyydessä ja avoimilla alueilla. Ilmasto oli alueilla suhteellisen kuivaa ja sadanta vähäistä. Muita tämän kaltaisia dinosauruksia olivat muun muassa Euornithopoda, Hippodraco, Cedrorestes ja Iguanacolossus; sauropod Cedarosaurus ja Theropoda Falcarius, Geminiraptor, Martharaptor, Nedcolbertia, Utahraptor ja Yurgovuchia. == Lajit == Gastonia luokitellaan kahteen lajiin: * G. Burgei, jonka nimesi James Kirkland vuonna 1998. * G. lorriemcwhinneyae, jonka nimesi Billy Kinneer vuonna 2016. == Lähteet == Luokka:Ankylosauria
Aachenin roomalaiskatolinen hiippakunta

Aachenin roomalaiskatolinen hiippakunta () on katolinen hiippakunta Saksassa. Sen keskuspaikka on Aachen. ==Historia== Hiippakunta muodostettiin 13. elokuuta 1930 erottamalla se Kölnin arkkihiippakunnasta. Vuonna 2015 hiippakuntaan kuului 330 seurakuntaa, joissa oli yhteensä 1 091 000 jäsentä. Nämä muodostivat 53,7 prosenttia hiippakunnan alueen väestöstä. ==Lähteet== Luokka:Saksan katoliset hiippakunnat Luokka:Aachen
Aban roomalaiskatolinen hiippakunta

Aban roomalaiskatolinen hiippakunta on katolinen hiippakunta Nigeriassa Abian osavaltiossa. Sen keskuspaikka on Umuahia. ==Historia== Hiippakunta muodostettiin 2. huhtikuuta 1990 erottamalla se Umuahian hiippakunnasta. Vuonna 2015 hiippakuntaan kuului 68 seurakuntaa, joissa oli yhteensä 377 675 jäsentä. Nämä muodostivat 38,2% hiippakunnan alueen väestöstä. ==Lähteet== Luokka:Kristinusko Nigeriassa Luokka:Katolisen kirkon hiippakunnat
Takeo (Saga)

Takeo () on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin länsiosan vuoristoalueella, josta Rokkaku- ja Matsuurajoki saavat alkunsa. Kaupungin ydinalue on pienellä, vuorten ympäröimällä tasangolla Rokkakujoen yläjuoksulla. Takeossa on 49 665 asukasta (joulukuussa 2016) ja sen pinta-ala on 195,40 neliökilometriä. Takeo on vanha kylpyläkaupunki, jonka kuuman lähteen (Takeo-onsen) historia ulottuu 1 300 vuoden taakse. Takeo kehittyi keskiajalla linnanaluskaupunkina ja myöhemmin Edo-kaudella myös Nagasaki-kaidō-tien varren postiasemana (shukuba) ja liikenteen solmukohtana. Nykyinen Takeon kaupunki perustettiin vuonna 1954, kun silloiseen Takeon maaseutukaupunkiin liitettiin kuusi muuta ympäristön kuntaa. Vuonna 2006 Takeo laajeni huomattavasti, kun siihen liitettiin Kitagatan ja Yamauchin maaseutukaupungit. Takeo-onsenin Sakura-portti ja Shinkan-rakennus ovat Tatsuno Kingon suunnittelemia ja ne on otettu Japanin tärkeän kulttuuriomaisuuden luetteloon. Kuuman lähteen lisäksi Takeon nähtävyyksiin kuuluvat muun muassa kaupungin symboliksi noussut Mifunevuori puistoineen (Mifuneyama-rakuen) ja Kurokamivuori. Kaupungissa on kone- ja metalliteollisuutta sekä keramiikan valmistusta, joka sai alkunsa jo 1500-luvun lopussa Toyotomi Hideyoshin sotaretkien myötä paikalle tuotujen korealaisten käsityöläisten ansiosta. Takeota palvelee JR Kyūshūn Sasebo- linja. == Kuvia == Tiedosto:Azalea Valley in Mifuneyama Garden and Mount Mifuneyama 2.jpg|Mifuneyama-rakuen Tiedosto:Haiden of Takeo Shrine.jpg|Takeo- jinjan haiden == Lähteet == == Aiheesta muualla == * Kaupungin internetsivut Luokka:Sagan prefektuurin kaupungit
Kirka (vuoden 1981 albumi)

Kirka on suomalaislaulaja Kirkan kahdeksas studioalbumi vuodelta 1981. Albumi on hyvin iskelmäpainoitteinen ja sisältää useita käännöskappaleita. Albumin tunnetuin kappale lienee ”Kyyneleet”. Albumi ei kuitenkaan menestynyt kovinkaan hyvin ja Kirka itse ei ollut kovin tyytyväinen lopputulokseen. Tästä kertoo esimerkiksi se, että Kirka vihasi ”Kyyneleet”-kappaletta niin paljon, ettei suostunut esittämään sitä keikoilla. Myöhemmin Kirka on sanonut albumin olevan uransa huonoin. Kirka osallistui kappaleella ”Amen” vuoden 1981 Syksyn sävel -laulukilpailuun ja sijoittui kuudenneksi. Albumi julkaistiin CBS- levymerkillä LP-levynä ja C-kasettina. Vuonna 1994 albumi julkaistiin ensimmäistä kertaa Kirkan seuraavan albumin Täytyy uskaltaa (1983) kanssa. CD- levynä julkaistiin uudet, remasteroidut CD-painokset vuosina 1997 ja 2007. == Kappaleet == Kaikki kappaleet sanoittanut R. Reiman ja sovittanut A. Hyvärinen, ellei toisin mainita. === A-puoli === # # # # # # === B-puoli === # * # # # # # == Kokoonpano == * Kirka – laulu === Muusikot (1-3, 5, 7, 9, 11-12) === * Juha Björninen – kitarat (soolo: 9) * Vesa Enne – taustalaulu (3, 7) * Pekka Helin – bassokitara (3) * Maarit Hurmerinta – taustalaulu (3, 7) * Antti Hyvärinen – kapellimestari, syntetisaattorit (1, 3, 5, 11), sähköpiano (3), piano (7), urut (12) * Tapani ”Nappi” Ikonen – rummut, lyömäsoittimet (2-3, 5, 7) * Marjo-Riitta Kervinen – taustalaulu (2, 9, 12) * Heikki Laurila – mandoliini (1), kitarat (2, 9, 12) * Kai Lind – taustalaulu (3, 7) * Kari Litmanen – syntetisaattori (2) * Janne Louhivuori – kitarat (1, 3, 5, 7, 11) * Pave Maijanen – taustalaulu (2, 9, 12) * Martti Metsäketo – taustalaulu * Irina Milan – taustalaulu * Heikki ”Häkä” Virtanen – bassokitara (1, 2, 5, 7, 9, 11-12) * Pepe Willberg – taustalaulu (1, 5, 11) * tunnistamaton ryhmä – jouset (1, 11) === Tuotanto === * Rudi W. – ulkoasu * Henrik Schütt – kannen valokuva == Lähteet == Luokka:Vuoden 1981 albumit Luokka:Kirkan albumit
Abaetetuban roomalaiskatolinen hiippakunta

Abaetetuban roomalaiskatolinen hiippakunta () on katolinen hiippakunta Brasiliassa. Sen keskuspaikka on Abaetetuba. ==Historia== 25\. marraskuuta 1961 muodostettiin Abaeté do Tocantinsin alueprelatuuri erottamalla se Belém do Parán arkkihiippakunnasta. 4. elokuuta 1981 alueprelatuuri korotettiin Abaetetuban hiippakunnaksi. Vuonna 2015 hiippakuntaan kuului 16 seurakuntaa, joissa oli yhteensä 365 775 jäsentä. Nämä muodostivat 60,6% hiippakunnan alueen väestöstä. ==Lähteet== Luokka:Katolinen kirkko Brasiliassa Luokka:Katolisen kirkon hiippakunnat
Unveil Tour “I Am…”

Unveil Tour “I Am…” on eteläkorealaisen Stray Kidsin ensimmäinen ulkomaankiertue. Kiertue alkoi 19. tammikuuta 2019. Kiertueella Stray Kids esiintyi muun muassa Australiassa, Yhdysvalloissa, Indonesiassa, Filippiineillä ja Euroopassa. Esityksiä oli kaiken kaikkiaan neljätoista. == Esityslista == VCR 1 – Intro # ”Hellevator” # ”Beware” # ”Not!” # ”Awaken” # ”District 9” # ”Mirror” # ”Who?” # ”Insomnia” # ”Voices” # ”My Pace” # ”You.” # ”Rock (돌)” VCR 2 # ”4419” (Bang Chan, Hyunjin ja Seungmin) # ”Glow” (Lee Know, Changbin ja Felix) # ”School Life” Encore # ”Awkward Silence” # ”Get Cool” # ”Yayaya” # ”Growp up” == Esitykset == Esityspäivä Kaupunki Maa Tapahtumapaikka 19\. tammikuuta 2019 Bangkok Thaimaa Thunder Dome 26\. tammikuuta 2019 Jakarta Indonesia Indonesia Convention Exhibition Hall 3A 21\. helmikuuta 2019 Melbourne Australia Festival Hall 24\. helmikuuta 2019 Sydney Big Top Sydney 27\. huhtikuuta 2019 Manila Filippiinit Araneta Coliseum 14\. maaliskuuta 2019 Newark Yhdysvallat New Jersey Performing Arts Center 15\. maaliskuuta 2019 17\. maaliskuuta 2019 Pasadena Pasadena Civic Auditorium 19\. maaliskuuta 2019 Houston Revention Music Center 28\. heinäkuuta 2019 Lontoo Iso-Britannia O2 Brixton Academy 30\. heinäkuuta 2019 Pariisi Ranska Les Docks De Paris-Pullman 2\. elokuuta 2019 Berliini Saksa Verti Music Hall 4\. elokuuta 2019 Moskova Venäjä Adrenaline Stadium 27\. syyskuuta 2019 Jokohama Japani Pacifico Yokohama National Hall == Lähteet == Luokka:Vuoden 2019 konserttikiertueet Luokka:Stray Kids
Guy Landry Edi

Ohouo Guy Landry Edi (s. 26. joulukuuta 1988 Agboville) on norsunluurannikkolais-ranskalainen koripalloilija, pelipaikaltaan pääasiassa pieni laitahyökkääjä. Edi on pelannut urallaan muun muassa Ranskan ja Suomen pääsarjoissa. Hän on edustanut Norsunluurannikon miesten maajoukkuetta vuosien 2010 ja 2019 MM-kilpailuissa sekä vuosien 2011 ja 2013 Afrikan- mestaruuskilpailuissa. == Elämä ja ura == === Seurajoukkueet === Edi pelasi yliopistokoripalloa neljä vuotta joista kaksi jälkimmäistä Gonzagassa vuosina 2011–2013.College Basketball at Sports-Reference.comGonzaga Bulldog Athletics Yliopistouransa jälkeen Edi pelasi Ranskan kahdella ylimmällä sarjatasolla useissa joukkueissa.katajabasket.fi Marraskuussa 2018 hän siirtyi hetkeksi Suomen pääsarjaan Joensuun Katajaan sijaistamaan loukkaantunutta pelaajaa.http://www.katajabasket.fi/guy-landry-edi-tuuraa-rahlir-hollis- jeffersonia/ === Maajoukkueet === Edi syntyi Norsunluurannikon Agbovillessä mutta varttui Pariisissa. Hän pelasi otteluita Ranskan alle 16-vuotiaiden nuorisomaajoukkueessa mutta siirtyi kansainväliseltä lajiliitolta luvan anottuaan edustamaan Norsunluurannikkoa miesten tasolla. Edi on kuulunut maajoukkueen kokoonpanoihin muun muassa vuosien 2010 ja 2019 MM-kilpailuissa. Vuosien 2011 ja 2013 Afrikan-mestaruuskilpailuissa Edin edustama Norsunluurannikko sijoittui neljänneksi. == Lähteet == * Profiili lnb.fr * Profiili katajabasket.fi * Guy Landry Edi Bio Gonzaga Bulldog Athletics * Guy Landry Edi Suomen Koripalloliitto * Guy Edi College Stats College Basketball at Sports-Reference.com * Guy Edi International Stats Basketball-Reference.com === Viitteet === == Aiheesta muualla == * Profiili FIBA Archive * Guy Landry Edi basketball profile eurobasket.com Luokka:Norsunluurannikkolaiset koripalloilijat Luokka:Ranskalaiset koripalloilijat Luokka:Vuonna 1988 syntyneet Luokka:Elävät henkilöt
West Point (Indiana)

West Point (joskus myös Westpoint) on väestönlaskennallinen asuinpaikka Tippecanoen piirikunnassa, Indianassa, Yhdysvalloissa. Sen väkiluku oli 708 vuonna 2017. West Point kuuluu Lafayetten suurkaupunkialueeseen. Kunnan asukkaista 76,9 prosenttia on valkoisia ja 23,2 prosenttia latinalaisamerikkalaisia. 100 prosenttia asukkaista on Yhdysvaltain kansalaisia. Kunnan väestön keski-ikä on 32,4 vuotta. ==Lähteet== Luokka:Indianan kunnat
Abakalikin roomalaiskatolinen hiippakunta

Abakalikin roomalaiskatolinen hiippakunta on katolinen hiippakunta Nigeriassa. Sen keskuspaikka on Abakaliki. ==Historia== Hiippakunta muodostettiin 1. maaliskuuta 1973 erottamalla se Ogojan hiippakunnasta. Vuonna 2015 hiippakuntaan kuului 126 seurakuntaa, joissa oli yhteensä 541 610 jäsentä. Nämä muodostivat 24,6% hiippakunnan alueen väestöstä. ==Lähteet== Luokka:Kristinusko Nigeriassa Luokka:Katolisen kirkon hiippakunnat
Täytyy uskaltaa (Kirkan albumi)

Täytyy uskaltaa on suomalaislaulaja Kirkan vuonna 1983 julkaistu albumi. Se oli kymmeneen vuoteen ensimmäinen Kirkan albumi, joka saavutti listasijoituksen. Albumi nousi sijalle 28 ja pysyi listalla viiden viikon ajan. Täytyy uskaltaa oli Kirkan toinen albumi, jonka julkaisi CBS. Iskelmälliseen Kirka-albumiin (1981) verrattuna Kirka piti Täytyy uskaltaa levyä askeleena parempaan suuntaan. Hänen mukaansa albumin tekoon liittyi kuitenkin ”musiikillisia taisteluja”. Nimikappale ”Täytyy uskaltaa” oli yksi kolmesta kappaleesta, joilla Kirka osallistui vuoden 1983 euroviisukarsintaan. Kappale sijoittui kilpailun toiseksi. Albumi julkaistiin alun perin vinyylilevynä ja C-kasettina. CD:nä se julkaistiin ensimmäisen kerran vuonna 1994 yhdessä alun perin vuonna 1981 ilmestyneen Kirka-albumin kanssa. Seuraavat CD-versiot julkaistiin vuosina 1999 ja 2007. Jälkimmäisessä on erilainen kansi kuin alkuperäisessä albumissa. == Kappaleet == A-puoli # # # # # # B-puoli # * # # # # # Kirka: Täytyy uskaltaa -vinyylilevyn etikettien tiedot (CBS 25423). == Listasijoitukset == Valtio Korkein sijoitus Listaviikot Nousu listalle Lähde 28\. 5 heinäkuu 1983 == Singlet == == Kokoonpano == *Harri Sutinen / MTV-studiot – äänitys *Henrik Schütt – valokuvat *Jukka N. – layout Kappaleet ”Lauantai on yhtä rautaa”, ”Hetken unta vain”, ”Kuulin mä kadulla sen”, ”Vain savu jää”, ”Täytyy uskaltaa”, ”Seis – nimeen rakkauden”, ”Viikon verran sankareina” ja ”Lapsenmieli”: * Kassu Halonen – kosketinsoittimet, sovitukset * Janne Louhivuori – kitarat * Pekka Helin – bassokitarat * Kari Miettinen – rummut * Vesa Aaltonen – lyömäsoittimet * Pave Maijanen, Kalle Fält, Marjo-Riitta Kervinen ja Maarit Hurmerinta – kuoro * Dan Tigerstedt – miksaus (Takomo-studio) Kappaleet ”Kaupungin yö”, ”Nyt menee kaikki hienommin”, ”Tuhanteen aamuun” ja ”Abrakadabra”: * Antti Hyvärinen – kosketinsoittimet, sovitukset * Kari Kuusamo – kosketinsoittimet * Kari Litmanen – kosketinsoittimet * Juha Björninen – kitarat * Pekka Helin – bassokitarat * Tapani Ikonen – rummut * Pave Maijanen, Martti Metsäketo ja Marjo-Riitta Kervinen – kuoro * Harri Sutinen – miksaus (MTV-studiot) Kirka: Täytyy uskaltaa -vinyylilevyn takakannen tiedot (CBS 25423). == Painokset == Formaatti Levy-yhtiö ja tunnus Julkaistu Lähde LP CBS 25423 1983 MC CBS 40-25423 1983 CD Columbia 475992 2 1994 CD 88697079062 1999 CD Sony BMG 88697079062 2007 == Lähteet == Luokka:Kirkan albumit Luokka:Vuoden 1983 albumit
Abancayn roomalaiskatolinen hiippakunta

Abancayn roomalaiskatolinen hiippakunta on katolinen hiippakunta Perussa. Sen keskuspaikka on Abancay. ==Historia== Hiippakunta muodostettiin 28. huhtikuuta 1958 erottamalla se Cuzcon arkkihiippakunnasta. 26. huhtikuuta 1968 siitä erotettiin itsenäiseksi Chuquibambillan alueprelatuuri. Vuonna 2015 hiippakuntaan kuului 20 seurakuntaa, joissa oli yhteensä 355 000 jäsentä. Nämä muodostivat 95,9% hiippakunnan alueen väestöstä. ==Lähteet== Luokka:Kristinusko Perussa Luokka:Katolisen kirkon hiippakunnat
Abengouroun roomalaiskatolinen hiippakunta

Abengouroun roomalaiskatolinen hiippakunta on katolinen hiippakunta Norsunluurannikolla. Sen keskuspaikka on Abengourou. ==Historia== Hiippakunta muodostettiin 13. syyskuuta 1963 erottamalla alueita Abidjanin arkkihiippakunnasta, Bouakén hiippakunnasta sekä Katiolan hiippakunnasta. 3. heinäkuuta 1987 siitä erotettiin itsenäiseksi Bondoukoun hiippakunta. Vuonna 2015 hiippakuntaan kuului 47 seurakuntaa, joissa oli yhteensä 458 520 jäsentä. Nämä muodostivat 36,1% hiippakunnan alueen väestöstä. ==Lähteet== Luokka:Kristinusko Norsunluurannikolla Luokka:Katolisen kirkon hiippakunnat
Vesannon torpparimuseo

Vesannon torpparimuseo on pohjoissavolaisen Vesannon kunnan Apurannassa, Vesannon terveysaseman lähistöllä sijaitseva paikallismuseo. Se esittelee torpan elämää 1850-luvulla. == Lähteet == ==Aiheesta muualla== *Vesannon torpparimuseo (sisa-savonperinne.fi) Torpparimuseo Luokka:Suomen kotiseutumuseot
Vesannon Johannes Kastajan syntymän rukoushuone

Vesannon Johannes Kastajan syntymän rukoushuone, eli Vesannon ortodoksinen rukoushuone on Vesannon kirkonkylässä, kesäkuussa 1960 valmistunut ortodoksinen rukoushuone. Rakennus toimii ortodoksisen kirkon Kuopion ja Karjalan hiippakunnan, Rautalammin ortodoksisen seurakunnan Vesannon alueen pyhäkkönä. == Lähteet == Johannes Kastajan syntymän rukoushuone Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot
Jack Mattsson

Jack Christer Randolph Mattsson (12. joulukuuta 1954Jack Christer Randolph Mattsson. Requiem Survey. Jomala, AhvenanmaaJack Mattssonin muistokonsertti tuomiokirkossa. Uusimaa. – 11. marraskuuta 2007 HelsinkiJack Mattsson har avlidit. Svenska Yle.) oli suomalainen säveltäjä, kapellimestari ja sovittaja. Mattsson sai kirkkomuusikon koulutuksen, jonka hän aloitti Sibelius- Akatemiassa vuonna 1974.Forsman, Folke: Mattsson, Jack. Minnesrunor. Hän sai diplomin myös huilistina ja otti pääsoittimekseen huilun. Urkujensoitossa hänen opettajansa oli Folke Forsman. Hänelle opetti kontrapunktia, harmoniaa ja yksityisesti sävellystä Einar Englund, jonka hän myöhemmin nimesi rohkaisevaksi taustavaikuttajaksi kehityksessään kohti edustamaansa melodista tyyliä. Englundin kuoltua vuonna 1999 Mattsson sävelsi pianotrion In memoriam Einar Englund. Musiikillisiin ihanteisiinsa ja identiteettiinsä vaikuttaneina vanhempina säveltäjinä hän piti Claude Debussya ja Maurice Ravelia. Hän ei omaksunut avantgardistisia eikä kokeellisia tekniikoita.Jack Mattsson. Music Finland Core. Mattsson toimi urallaan muun muassa vapaana taiteilijana sekä Svenska Teaternin kapellimestarina ja sovittajana. Hänen teoksiaan ovat Åländskt requiem ja näyttämöteos Katrina. Näistä requiem on viisiosainen, noin 40-minuuttinen Valdemar Nymanin ruotsinkieliseen tekstiin sävelletty Ålands sång- och musikförbundin tilaustyö vuodelta 1990. Myös Ahvenanmaalla vuonna 1997 kantaesitetty Katrina on Lars Huldénin kanssa tehdyn yhteistyön tulos. Mattsson sai palkintoja muiden muassa Svenska Kulturfondenilta ja Ålands kulturstiftelselta sekä vuonna 1997 Ålands självstyrelses Jubileumsmedaljin. Hän asui yli 30 vuotta Helsingissä mutta palasi syyskuussa 2007 Ahvenanmaalle ja työskenteli siellä kanttorina. Saman vuoden marraskuussa hän sai sairauskohtauksen ja kuoli Meilahden sairaalassa.Jack Mattsson är död. Nya Åland. Patrik Vidjeskog sävelsi Mattssonin muistoksi requiemin, joka kantaesitettiin lokakuussa 2009 Mustasaaren kirkossa.Patrik Vidjeskog – suurten esikuvien varjo. Suomalainen sielunmessusivusto. Porvoon tuomiokirkossa järjestettiin helmikuussa 2011 Mattssonin muistokonsertti, jossa Folke Forsman esitti urkuteoksen Thoughts ja Eric-Olof Söderström johti sarjan Vi vandrande själar kuorolle ja orkesterille. Jälkimmäinen teos oli Lars Huldénin viimeistelemään tekstiin suomenruotsalaisten hengellisten kansanlaulujen pohjalta sävelletty tilaustyö vuoden 1995 Lohtajan kirkkomusiikkijuhlille. == Lähteet == Luokka:Suomalaiset säveltäjät Luokka:Vuonna 1954 syntyneet Luokka:Vuonna 2007 kuolleet
Aito Hitti

Aito Hitti oli Nelonen Median omistama radiokanava. Kanavan musiikkiprofiili koostui pop- ja rockmusiikista. Kanava kuului Pohjanmaalla, Keski- ja Etelä- Pohjanmaalla, Kainuussa sekä Etelä- ja Pohjois-Savossa. == Historia == Aito Hitti-radioiden toiminta alkoi 1. syyskuuta 2016 Kevyt Kanavan irtauduttua yhteistyöstä Bauer Median kanssa. Tätä ennen taajuuksilla oli toiminut Kainuussa Radio 888 ja muilla lähetysalueilla paikalliset Radio Cityt. Kanavan aloittaessa raskain rock jätettiin pois ohjelmistosta. Alkuvaiheessa paikalliset Aito Hitit lähettivät kukin omaa ohjelmistoaan, mutta sittemmin kanavien ohjelmistoa yhdenmukaistettiin. Elokuussa 2019 Sanoma Media Finland ilmoitti ostavansa Kevyt Kanavan. Kaupan seurauksena Aito Hitit siirtyivät Sanoman omistukseen 2.9.2019. Sanoma lopetti kanavan vuoden 2019 lopussa, ja suurimmalla osalla sen taajuuksista aloitti HitMix. == Ohjelmisto == Kanavan ohjelmisto koostui juonnetusta lähetyksestä sekä pop- ja rockmusiikista. Arkisin juontajavuorot olivat klo 06:30-10:00, 10:00-14:00 ja 14:00-18:00, lauantaisin puolestaan klo 08:00-11:00 ja 11:00-14:00. Kullakin alueella lähetettiin arkipäivisin paikallista ohjelmaa 20 minuutin jaksoissa klo 09:20, 11:20, 13:20, 15:20 ja 17:20. == Kanavat == * Aito Hitti Pohjanmaa (ent. Radio City Pohjanmaa) * Aito Hitti Botnia (ent. Radio City Botnia) * Aito Hitti Oikea Asema (ent. Radio City Savo, Pohjois-Savo) * Aito Hitti Etelä-Savo (ent. Radio City Etelä-Savo) * Aito Hitti Kainuu (ent. Radio 888) == Juontajat == * Jyrki Yliniemi * Mika Kuha * Hanna Hahl == Lähteet == Luokka:Nelonen Median radiokanavat Luokka:Vuonna 2016 perustetut radioasemat Luokka:Vuonna 2019 lakkautetut radioasemat
Leirikirkko (Lappeenranta)

Leirikirkko oli Lappeenrannassa nykyisen Leirin kaupunginosan alueella sijainnut venäläisten joukkojen ortodoksinen sotilaskirkko, joka valmistui 1904. Kirkko jäi käyttämättömäksi Suomen itsenäistyttyä ja se purettiin 1921.Mauri Kinnusen Makkerin blogi 3.11.2014 : Leirikirkon muistoristiLappeenrannan julkiset veistokset ja muistomerkit : Leirikirkon muistomerkki 1978 Willimiehen jäljillä 31.7.2012 : Lappeenranta / Ortodoksinen leirikirkko Vuonna 1901 rakennettiin Lappeenrannassa kesäleirejään pitäneelle suomenmaalaiselle tarkka-ampujaprikaatille leirikentän ja Lappeenrannan kasarmialueen väliinpieni puukirkko, ensimmäinen leirikirkko. Vuonna 1903 Suomen kenraalikuvernööri Nikolai Bobrikov kävi tarkastusmatkalla Lappeenrannassa. Hänen mielestään vaatimaton kirkko ei sopinut Venäjän keisarikunnan arvolle ja niinpä hän määräsi rakentamaan tilalle uuden, isomman kirkon. Entinen leirikirkko purettiin ja uuden kirkon rakennustyöt alkoivat toukokuussa 1903. Leirikirkko vihittiin käyttöön 17. kesäkuuta 1904. Kirkon suunnitteli sotilasinsinööri M. Redjko ja sen kullatut sipulikupolit lahjoitti lappeenrantalainen kauppias Ivan Wolkoff. Kirkko oli Venäjän valtakunnan ja armeijan suojeluspyhimyksen Pyhän Nikolaoksen nimikkokirkko ja kirkkosalissa oli tilaa noin 400 henkilölle. Kirkko oli sitten venäläisen sotaväen leirikirkkona kesäleirien aikoina. Suomen itsenäistyttyä kirkko jäi pois käytöstä ja siirtyi valtiolle. Osa kirkon ikoneista siirrettiin Linnoituksen alueella sijainneeseen ortodoksiseen kirkkoon. Kirkko rappeutui ja joutui venäläisen vallan symbolina ilkivallan kohteeksi. Kirkon purkamisesta alettiin keskustella kesällä 1919 ja se myytiin lopulta huutokaupalla purettavaksi heinäkuussa 1921. Huutokaupassa korkeimman tarjouksen teki kenkätehtailija Pekka Kinnunen. Ent. venäläinen leirikirkko. Myyty huutokaupalla, Etelä-Savo 12.07.1921, nro 75, s. 2, Kansalliskirjaston digitaaliset aineistot Lähelle Leirikirkon entistä sijaintipaikkaa on pystytetty 1978 Lappeenrannan ortodoksisen seurakunnan toimesta puinen ortodoksinen risti Leirikadun päähän Lappeenrannan vanhan urheilukentän ja Helsingintien väliselle alueelle. Seppo Kivimäki: Historiallisen kirkon kadoksissa ollut muistokivi löytyi ojasta – arkkitehti järkyttyi: "Onko ajateltu, että siirretään se hienovaraisesti tänne metsään?"; YLE 31.7.2020 == Lähteet == == Aiheesta muualla == * Leirikirkon torni kaatuu purkutöiden aikana, valokuva vuodelta 1920. Lappeenrannan museot, kuva-arkisto (Finna) Luokka:Suomen ortodoksiset kirkkorakennukset Luokka:Suomen entiset kirkkorakennukset Luokka:Lappeenrannan kirkkorakennukset
Vuoden 2019 Atlantin hurrikaanikausi

Vuoden 2019 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2019. Kausi oli keskimääräistä aktiivisempi, useita myrskyjä kehittyi elokuun puolivälistä lokakuun loppuun. Kauden aikana nimettiin 18 myrskyä, joista kuusi oli hurrikaaneja ja näistä kolme voimakkaita hurrikaaneja (luokassa 3,4 tai 5). Dorian oli niin voimakas, että se kuuluisi kuutosluokkaan jos sellainen olisi olemassa.https://blogs.scientificamerican.com/eye-of-the- storm/a-review-of-the-atlantic-hurricane-season-of-2019/ Nimet valittiin esiintymisjärjestyksessä etukäteen julkaistulta listalta. Vuoden 2019 nimetyt myrskyt nimi aktiivinen luokka Trooppinen myrsky Andrea 20.–21. toukokuuta Hurrikaani Barry 11.–15. heinäkuuta 1 Trooppinen myrsky Chantal 21.–24. elokuuta Hurrikaani Dorian 24. elokuuta – 9. syyskuuta 5 Trooppinen myrsky Erin 26.–29. elokuuta Trooppinen myrsky Fernand 3.–5. syyskuuta Trooppinen myrsky Gabrielle 3.–10. syyskuuta Trooppinen myrsky Humberto 13.–20. syyskuuta Hurrikaani Jerry 17.–24. syyskuuta 2 Trooppinen myrsky Imelda 17.–19. syyskuuta Trooppinen myrsky Karen 22.–27. syyskuuta Hurrikaani Lorenzo 23. syyskuuta – 2. lokakuuta 5 Trooppinen myrsky Melissa 11.–14. lokakuuta Trooppinen myrsky Nestor 18.–19. lokakuuta Trooppinen myrsky Olga 25.–26. lokakuuta Hurrikaani Pablo 25.–28. lokakuuta 1 Subtrooppinen myrsky Rebekah 30. lokakuuta – 1. marraskuuta Trooppinen myrsky Sebastien 19.–25. marraskuuta Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.What is a tropical disturbance, a tropical depression, or a tropical storm ? Frequently Asked Questions. NOAA AOML == Lähteet == == Aiheesta muualla == *
Louis-Alexandre Brière de l’Isle

Louis Alexandre Esprit Gaston Brière de l’Isle (4. kesäkuuta 1827 Le François, Martinique – 19. kesäkuuta 1896 Saint-Leu-Taverny, Seine-et-Oise) oli ranskalainen sotilas, joka toimi Senegalin kuvernöörinä ja Ranskan joukkojen komentajana Kiinan–Ranskan sodassa. Brière de l’Isle syntyi sokeriplantaasin omistajan perheeseen. Hän valmistui Saint-Cyrin sotakoulusta vuonna 1847, palveli Indokiinassa ja haavoittui Saksan–Ranskan sodassa vuonna 1870. Brière de l’Isle toimi Senegalin kuvernöörinä vuosina 1876–1881. Hän ryhtyi jatkamaan Louis Faidherben 1850-luvulla aloittamaa Länsi-Sudanin valloitusta, jonka perustana oli rautatien rakentaminen Dakarin ja Saint-Louisin sekä Senegal- ja Nigerjokien välille. Brière de l’Isle vahvisti Ranskan asemia Senegalissa, valmistautui tukulorivaltakunnan valloitukseen ja lähetti Gustave Borgnis- Desbordesin valtaamaan Bamakoa. Länsi-Sudanin lopullinen alistaminen tapahtui vasta hänen jälkeensä. Prikaatikenraaliksi ylennetty Brière de l’Isle nimitettiin syyskuussa 1884 Charles-Théodore Millotin seuraajaksi Ranskan joukkojen komentajana Kiinan–Ranskan sodassa. Hänet ylennettiin divisioonakenraaliksi tammikuussa 1885. Tonkinissa käydyssä sodassa ranskalaiset joutuivat piiritetyiksi Lạng Sơnissa, mikä johti poliittiseen kriisiin ja Jules Ferryn hallituksen kaatumiseen. Brière de l’Isle palasi Ranskaan lokakuussa 1885. ==Lähteet== Luokka:Ranskalaiset kenraalit Luokka:Siirtomaajohtajat Luokka:Ranskan Länsi-Afrikka Luokka:Senegalin historia Luokka:Vuonna 1827 syntyneet Luokka:Vuonna 1896 kuolleet
Vaaleanpunainen vallankumous

Vaaleanpunainen vallankumous on suomalaisen laulaja-lauluntekijä Ellinooran 30. elokuuta 2019 julkaistu toinen studioalbumi. Albumin on tuottanut Samuli Sirviö. Albumi nousi ensimmäisellä listaviikollaan Suomen virallisen albumilistan ensimmäiseksi. Se oli saavuttanut ennakkoon myös platinalevyrajan ennakkoon julkaistujen singlekappaleiden myötä. Vaaleanpunainen vallankumous oli julkaisunsa jälkeen Radio Helsingin viikon levy. == Kappaleet == ”Taideteos”-kappale sisältää otteen Eeva Kilven runosta. == Arvostelut == * AVL: * Etelä-Suomen Sanomat: * Helsingin Sanomat: * Rumba: 6,1 * Soundi: == Lähteet == == Aiheesta muualla == * Albumi Discogs-sivustolla * Ellinoora on voimalauluineen nuoren sukupolven Kaija Koo: "Hymyilevien selfiekuvien takana monella on paha olla" | Yle Uutiset * Vaaleanpunainen vallankumous Levyhyllyt-sivustossa Luokka:Vuoden 2019 albumit Luokka:Suomalaiset popalbumit
Rosé

Roseanne Park, tunnettu taiteilijanimellä Rosé (, s. 11. helmikuuta 1997 Auckland, Uusi-Seelanti) on eteläkorealais-uusiseelantilainen laulaja. Rosé on syntynyt Uudessa-SeelannissaMTV News:EVERYTHING TO KNOW ABOUT K-POP GROUP BLACKPINK (BEFORE THEY'RE IN YOUR AREA)KProfiles: BLACKPINK Members Profile ja muutti seitsemänvuotiaana korealaisten vanhempiensa mukana Australiaan.South China Morning Post: Rose from Blackpink – New Zealand-born K-pop singer with the unique voice and difficult dance movesSydney Morning Herald: BlackPink's Rose: How a joke turned into K-pop stardom for an Australian singer 15-vuotiaana Rosé muutti Etelä-Koreaan. Hän kuuluu Blackpink-tyttöbändiin, joka debytoi vuonna 2016.YG, 새 걸그룹 네번째 멤버 로제 공개..호주 출신 실력파..'강렬'Blackpink's Major Debut: New K-Pop Girl Group Lands No. 1 & 2 on World Digital Songs Chart Rosé aloitti soolouransa debyyttialbumillaan R maaliskuussa 2021. Albumi on myynyt platinan verran Etelä-Koreassa Gaonin listan mukaan. Kesäkuussa 2024 Rosé liittyi Teddy Parkin levy-yhtiöön, The Black Labeliin. Hän julkaisi ensimmäisen studioalbuminsa Rosie joulukuussa 2024. Albumilla on 12 kappaletta. == Diskografia == Albumit * R (2021) * Rosie (2024) * Singlet * On The Ground (2021) * Gone (2021) * APT. (Feat. Bruno Mars) (2024) * number one girl (2024) * toxic till the end (2024) == Filmografia == * 2017 - King of Mask Singer'복면가왕' 블랙핑크 로제, 엄마 언급에 눈물 왈칵 "자랑스러운 딸 되겠다" *2017 - Fantastic Duo 2 == Lähteet == Luokka:Blackpink Luokka:Eteläkorealaiset laulajat Luokka:Vuonna 1997 syntyneet Luokka:Elävät henkilöt Luokka:Uusiseelantilaiset laulajat
Laukkanahikas

Laukkanahikas (Mycetinis scorodonius) on Omphalotaceae-heimoon kuuluva sienilaji. Sitä tavataan Etelä-Suomessa yleisenä, pohjoisempana se on harvinaisempi ja Lapissa se ei kasva ollenkaan. Laukkanahikkaan lakki on 1–3 senttimetrin levyinen ja sen jalka on 1–4 senttimetrin korkuinen. Sitä tavataan heinä-lokakuussa. Laukkanahikasta muistuttavat kuusenneulasnahikas (Marasmiellus perforans) ja oksaratasnahikas (Marasmius rotula). == Lähteet == Luokka:Omphalotaceae Luokka:Suomalaiset ruokasienet
Albanyn piirikunta (Wyoming)

Albanyn piirikunta () on Yhdysvaltojen Wyomingin osavaltiossa sijaitseva piirikunta. Sen väkiluku oli 38 601 vuonna 2018, ja sen pinta-ala on 11 160 neliökilometriä. Piirikunnan hallintokeskus Laramie on myös sen suurin kaupunki. Wyomingin yliopisto sijaitsee piirikunnassa. Piirikunta on perustettu 16. joulukuuta 1868, ja se on nimetty Albanyn kaupungin mukaan, joka sijaitsee New Yorkin osavaltiossa. == Asukkaat == Piirikunnan asukkaista 82,1 prosenttia on valkoisia, 9,3 prosenttia latinalaisamerikkalaisia ja 2,91 prosenttia aasialaisia. 95,3 prosenttia asukkaista on Yhdysvaltain kansalaisia. Piirikunnan väestön keski-ikä on 27,1 vuotta. ==Kuvia piirikunnasta== Tiedosto:LARAMIE DOWNTOWN HISTORIC DISTRICT, ALBANY COUNTY,WYOMING.jpg|Piirikunnan oikeustalo. Tiedosto:Mortenson Lake National Wildlife Refuge (20032541696).jpg|Mortenson Lake National Wildlife Refuge. ==Lähteet== == Aiheesta muualla == Luokka:Wyomingin piirikunnat
Ota lähellesi

Ota lähellesi on suomalaislaulaja Kirkan 15. studioalbumi vuodelta 1990. Albumin nimikkokappale ”Ota lähellesi” on yksiä Kirkan tunnetuimpia kappaleita. Albumi menestyi erinomaisesti ja pysyi peräti kolmen viikon ajan Suomen musiikkilistojen listaykkösenä. Levy oli Kirkan ensimmäinen, joka kohosi listaykköseksi peräti 21 vuoteen. Albumi saavutti lähes välittömästi vuonna 1990 kulta- ja platinalevyrajat. Levyä on myyty vuoteen 2013 mennessä yhteensä 102 857 kappaletta ja se on täten Suomen 60 myydyimmän albumin joukossa. Albumi on Kirkan kolmanneksi myydyin. Albumi julkaistiin Flamingo- levymerkillä LP- ja CD-levyinä sekä C-kasettina. Vuonna 1998 albumi julkaistiin uudelleen CD-levynä. == Kappaleet == Kaikki kappaleet säveltänyt K. Halonen ja K. Jernström, sanoittanut V. Salmi ja sovittanut Kassu Halonen, ellei toisin mainita. === A-puoli === # # # # # === B-puoli === # * # # # # LP-levyn (FGL 4047) takakannen tiedot. == Kokoonpano == === Muusikot === * Kassu Halonen – kosketinsoittimet, kuoro, kapellimestari * Juha Björninen – kitara ja kitarasoolot * Jari Laasanen – c-lab -ohjelmointi / ohjelmoidut rummut (3-6, 8-9) * Pepa Päivinen – saksofonit (2-4, 6, 8-10) * Seppo Suhonen – rummut (1-2, 7, 10) * Jari Nieminen – kitara (1-2, 7, 10) * Asko Ahonen – bassokitara (1-2, 7, 10) * Pave Maijanen – kuoro * Kisu Jernström – kuoro === Tuotanto === * Jari Laasanen – äänitys ja miksaus (MTV-studiot) * Mika Jussila – kaiverrus (Finnvox) * Pauli Saastamoinen – CD-masterointi (Finnvox) * Erik Uddström – kuvat ja ulkoasu * Kassu Halonen – tuottaja * Kisu Jernström – tuottaja == Lähteet == == Aiheesta muualla == * Albumi Suomen äänitetietokannassa Luokka:Vuoden 1990 albumit Luokka:Kirkan albumit Luokka:Kassu Halosen tuottamat albumit Luokka:Kisu Jernströmin tuottamat albumit
Nahikkaat

Nahikkaat (Marasmius) on Marasmiaceae-heimoon kuuluva sienisuku. Siihen kuuluu 949 elossa olevaa lajia.http://www.catalogueoflife.org/col/browse/tree/id/e45b3cd38e07e7ff956b09c4a2509b1d Suomessa tavattavia nahikkaita ovat nurminahikas (M. oreades), ruotinahikas (M. epiphyllus) ja oksaratasnahikas (M. rotula). == Lähteet == Luokka:Marasmiaceae
Louis-Gustave Binger

Louis-Gustave Binger (14. lokakuuta 1856 Strasbourg – 10. marraskuuta 1936 L’Isle-Adam, Val-d’Oise) oli ranskalainen sotilas, tutkimusmatkailija ja siirtomaavirkailija. Binger syntyi tehtailijan perheeseen ja liittyi Saksan–Ranskan sodan jälkeen Ranskan armeijaan. Valmistuttuaan sotakoulusta hänet lähetettiin vuonna 1880 Senegaliin. Siellä Binger osallistui Casamancen alueelle tehtyyn tutkimusretkeen sekä kartoitusretkiin eri puolille Senegalia ja nykyistä Malia. Helmikuussa 1887 Binger lähetettiin tutkimusmatkalle nykyiseen etelä-Maliin, Norsunluurannikolle, Burkina Fasoon ja Ghanaan. Hän tapasi Samori Tourén, avusti Tieba Traoréa Sikasson piirityksessä ja saapui Kongin hallitsijan luokse helmikuussa 1888. Sieltä hän jatkoi Voltajoen yläjuoksulle saapuen heinäkuussa mosien pääkaupunkiin Ouagadougouun. Sen jälkeen Binger kävi etelässä Salagassa ja palasi sitten Kongiin. Matka päättyi Marcel Treich-Laplènen retkikunnan kanssa Grand-Bassamin satamaan maaliskuussa 1889. Tutkimusmatkansa jälkeen Binger toimi Ranskan siirtomaahallinnon virkailijana ja Norsunluurannikon ensimmäisenä kuvernöörinä vuosina 1893–1895. Hän on kirjoittanut muun muassa kaksiosaisen matkakuvauksen Du Niger au golfe de Guinée (1890, 1892) ja omaelämäkerran Une vie d’explorateur (1938). Norsunluurannikon pääkaupunkina vuosina 1900–1934 toiminut Bingerville on nimetty Louis-Gustave Bingerin mukaan. ==Lähteet== ==Aiheesta muualla== Luokka:Norsunluurannikon historia Luokka:Ranskalaiset sotilaat Luokka:Ranskan Länsi-Afrikka Luokka:Ranskalaiset tutkimusmatkailijat Luokka:Vuonna 1856 syntyneet Luokka:Vuonna 1936 kuolleet